ທ່ານນາງ Hillary Clinton ຢ້ຽມຢາມລີເບຍ
ໃນການໃຫ້ສໍາພາດຂ່າວຮ່ວມກັບທ່ານ Jibril ນັ້ນ ທ່ານນາງຄລິນຕັນກ່າວວ່າ ທ່ານນາງຮູ້ສຶກ ເປັນກຽດ ທີ່ໄດ້ມາຢືນຢູ່ໃນດິນແດນ ຂອງປະເທດລີເບຍ ທີ່ເສລີແລ້ວ.
ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ໄດ້ໄປຢ້ຽມຢາມລີເບຍ ເມື່ອວັນອັງຄານວານນີ້ ເພື່ອພົບປະກັບຄະນະປົກຄອງຊຸດໃໝ່ຂອງລີເບຍ ໃນຂະນະທີ່ ພວກນັກລົບຂອງລັດຖະບານຊົ່ວຄາວລີເບຍໄດ້ທໍາການບຸກໂຈມຕີທີ່ໝັ້ນທີ່ຍັງຫລືອແຫ່ງ ສຸດທ້າຍຂອງອະດີດຜູ້ນໍາລີເບຍ ມວມມາ ກາດດາຟີ ທ່ານນາງຄລິນຕັນ ໄດ້ເດີນທາງໄປເຖິງເມືອງຫລວງທຣິໂປລີຂອງລີເບຍ ບ່ອນທີ່ທ່ານນາງ ໄດ້ ໃຫ້ສັນຍາຈະຊ່ວຍເຫລືອເງິນຈໍານວນຫລາຍລ້ານໂດລາໃນການຊ່ວຍເຫລືອຊຸດໃໝ່ ສໍາລັບໂຄງການສຶກສາ ແລະການຮັກສາພະຍາບານແກ່ພວກນັກລົບທີ່ບາດເຈັບນັ້ນ ທ່ານ ນາງກ່າວວ່າ ເງິນເພີ່ມ ອີກຈໍານວນນຶ່ງຈະໃຫ້ເພື່ອປົກປ້ອງຄຸ້ມຄອງຄັງອາວຸດຍຸດໂທປະ ກອນໃນ ສະໄໝການປົກຄອງຂອງກາດດາຟີ ແລະທໍາລາຍຄັງອາວຸດເຄມີຕ່າງໆ ພວກເຈົ້າໜ້າທີ່ສະຫະລັດກ່າວວ່າການຊ່ວຍເຫລືອລີເບຍຂອງອາເມຣິກາ ນັບແຕ່ບັນຫາ ຂັດແຍ້ງໄດ້ເລີ່ມມາ ແມ່ນຄິດເປັນເງິນທັງໝົດ 135 ລ້ານ ໂດລາ ທ່ານນາງຄລິນຕັນ ໄດ້ພົບປະກັບທ່ານ Mahmoud Jibril ນາຍົກລັດຖະມົນຕີຊົ່ວຄາວ ແລະທ່ານ Mustafa Abdel Jalil ປະທານສະພາໄລ ຍະຂ້າມຜ່ານແຫ່ງຊາດລີເບຍ ນັບວ່າທ່ານນາງຄລິນຕັນ ເປັນເຈົ້າໜ້າທີ່ ອາວຸໂສທີ່ສຸດຂອງສະຫະລັດທີ່ໄດ້ໄປຢ້ຽມຢາມ ນະຄອນຫລວງທຣິໂປລີນັບ ຕັ້ງແຕ່ໄດ້ມີການລຸກຮືຕໍ່ຕ້ານທ່ານກາດດາຟີທີ່ເລິ່ມຕົ້ນໃນ ເດືອນກຸມພາຜ່ານ ມານີ້ ໃນການໃຫ້ສໍາພາດຂ່າວຮ່ວມກັບທ່ານ Jibril ນັ້ນ ທ່ານນາງຄລິນຕັນກ່າວ ວ່າທ່ານ ນາງຮູ້ສຶກເປັນກຽດທີ່ໄດ້ມາຢືນຢູ່ໃນດິນແດນຂອງປະເທດລີເບຍ ທີ່ເສລີແລ້ວ ແລະໄດ້ຮັບ ສິດທິພິເສດທີ່ໄດ້ມີໂອກາດເຫັນອະນາຄົດໃໝ່ ຂອງຊາດລີເບຍທີ່ຫາກໍເກີດນັ້ນ ໃນເວລາຕໍ່ມາ ທ່ານນາງຄລິນຕັນ ໄດ້ພົບປະກັບພວກນັກສຶກສາ ແລະພວກຜູ້ນໍາສັງຄົມ ທີ່ມະຫາວິທະຍາໄລແຫ່ງນຶ່ງໃນນະຄອນຫລວງທຣິໂປລີ ບ່ອນທີ່ທ່ານນາງໄດ້ເວົ້າວ່າ ສະຫະລັດຕ້ອງການຢາກເຫັນອະດີດຜູ້ນໍາ ລິເບຍຖືກສັງຫານ ຫລືຖືກຈັບ ໃນບໍ່ຊ້ານີ້ ຫລັງຈາກນັ້ນທ່ານນາງຄລິນ ກໍໄດ້ອອກເດີນທາງມຸ້ງໜ້າໄປຍັງປະເທດໂອມານ ແລະ ມີກໍານົດຈະຢຸດແວ່ທີ່ເກາະ Malta ເປັນເວລາສັ້ນໆນັ້ນນໍາ